# Transductor

Un transductor és qualsevol dispositiu que converteix un tipus de magnitud física, habitualment elèctrica o pneumàtica en un altre tipus de magnitud física.
La majoria converteixen energia elèctrica en un desplaçament mecànic, o bé converteixen alguna magnitud física no elèctrica (com ara temperatura, so o llum) en un senyal elèctric. És un dispositiu usat principalment en la indústria, en la medicina, en l'agricultura, en la robòtica, en aeronàutica, etc. per obtenir la informació dels entorns físics i químics i aconseguir (a partir d'aquesta informació) senyals o impulsos elèctrics, o totes dues coses. Els transductors sempre consumeixen una mica d'energia, per això el senyal mitjà resulta debilitat.
Un transductor pot omplir les funcions següents: percebre la presència, la magnitud, el canvis o la freqüència d'alguna magnitud a mesurar.

## Classificació

Els transductors es poden classificar segons el principi d'operació elèctric. N'hi ha de passius, que necessiten una font externa d'energia, i la sortida és una mesura d'alguna variació, com ara la resistència o la capacitància. Hi ha també transductors que no necessiten una font d'energia externa, i produeixen un voltatge o un corrent elèctric quan són estimulats mitjançant alguna forma d'energia. Es pot parlar de més de 1000 tipus de transductors.
Hi ha tres classes de transductors:
* Transductor sensor, que s'utilitza per detectar un paràmetre d'una forma i enviar-lo com una altra forma d'energia.
* Transductor actuador per a la transformació d'energia, o en altres paraules, converteix el senyal d'energia elèctrica en un senyal normalment no-elèctric. (Exemple: Altaveus; transformen energia elèctrica en energia en forma d'ones acústiques)
* Transductor ultrasònic: aquest té les dues funcions anteriors.

## Tipus de transductors

Es pot parlar de més de 1.000 tipus de transductors, aquí en tenim uns quants:
* Transductors electroacústics:
** Altaveu.
** Auricular.
** Micròfon.
** Hidròfons.
* Transductors electromagnètics:
** Antena.
** Tub de raigs catòdics.
** Llum fluorescent.
** Cartutx magnètic.
** Sonda Hall.
* Transductors electromecànics:
** Polímers electroactius.
** Galvanòmetre.
** MEMS (sistemes microelectromecànics)
** Motors rotatius
** Generadors de motors de vibracions.
** Potenciòmetres.
** Acceleròmetres.
** Servoacceleròmetres
* Transductors electroquímics:
** Sondes de pH.
** Electropiles de combustible galvànic.
* Transductors electroestàtics:
** Electròmetre.
* Transductor fotoelèctric.
** Díode làser.
** Fotodíode, fotoresistor, fototransistor.
* Transductor de radiació:
** Tub Geiger-Müller (mesura radioactivitat).
** Receptor de ràdio.
* Transductors termoelèctrics:
** Refrigerador termoelèctric.
** Termistor (amb resistència PTC i NTC).
** Transductor magnetostrictiu.
** Transductor piezoelèctric.

## Exemples

* Un micròfon és un transductor electroacústic que converteix l'energia acústica (vibracions sonores: oscil·lacions a la pressió de l'aire) en energia elèctrica (variacions de voltatge).
* Un altaveu també és un transductor electroacústic, però segueix el camí contrari. Un altaveu transforma el corrent elèctric en vibracions sonores.
* Els teclats comuns transformen l'impuls dels dits sobre les membranes i aquestes generen el codi de la tecla premuda.
* El sistema d'alarma d'un automòbil transforma els canvis de pressió dins del vehicle en l'activació de l'alarma. Algunes d'aquestes són termistors, galgues extensomètriques, piezoelèctrics, termòstats, etc.
* Un ventilador.
* Una estufa elèctrica domèstica.
* Un altre exemple és un ventilador.
* Un altre exemple és una estufa domèstica.

## Referències

* ↑ «Transductor». Gran Enciclopèdia Catalana. Barcelona: Grup Enciclopèdia Catalana.
* ↑ Miguel, Mercedes Granda; Bolado, Elena Mediavilla. Instrumentación electrónica: transductores y acondicionadores de señal (en castellà). Ed. Universidad de Cantabria, 2010-01-12, p. 5. ISBN 978-84-8102-568-2.
* ↑ Olson, Harry F.; May, Everett G. «Electronic Sound Absorber». The Journal of the Acoustical Society of America, 25, 6, 01-11-1953, pàg. 1130–1136. DOI: 10.1121/1.1907249. ISSN: 0001-4966.
* ↑ Samejima, Toshiya «A state feedback electro-acoustic transducer for active control of acoustic impedance». The Journal of the Acoustical Society of America, 113, 3, 01-03-2003, pàg. 1483–1491. DOI: 10.1121/1.1538197. ISSN: 0001-4966.